《秋朝野望诗》
南北朝·刘逖

驻车凭险岸，飞盖历平湖。菊寒花稍发，莲秋叶渐枯。

向浦低行雁，排空转噪乌。若将君共赏，何处减城隅。

作者简介：（525—573）北齐彭城丛亭里人，字子长。善戏谑，工诗咏。高澄以为永安公浚开府行参军。孝昭帝皇建初除太子洗马。从武成帝赴晋阳，谄附和士开，授中书侍郎，入典机密。官至散骑常侍。与崔季舒等同时被杀。